L 101/8
SK
Úradný vestník Európskej únie
29.3.2022
zásielok oocytov a embryí koňovitých, odobraných alebo vyprodukovaných, spracovaných a skladovaných v súlade s nariadením (EÚ) 2016/429 a delegovaným nariadením (EÚ) 2020/686 po 20. apríli 2021, ktoré odoslal tím na odber alebo produkciu embryí, ktorý oocyty alebo embryá odobral alebo vyprodukoval, medzi členskými štátmi (vzor „EQUI-OOCYTES-EMB-A-INTRA“).
Bod II.2.5.2 uvedených vzorov by sa mal opraviť s cieľom objasniť, že koňovité, ktoré sú darcami spermy, oocytov a embryí, sa musia držať v zariadeniach, a nie v jednom zariadení, v ktorom nebol hlásený výskyt venezuelskej encefalomyelitídy koní, žrebčej nákazy, surry (Trypanosoma evansi), infekčnej anémie koní, infekčnej metritídy koní (Taylorella equigenitalis), infekcie vírusom besnoty a slezinovej sneti počas obdobia aspoň 30 dní pred dátumom prvého odberu spermy, oocytov alebo embryí a počas obdobia odberu.
Okrem toho by sa kolónka I.30 poznámok k časti I vzoru „EQUI-SEM-A-INTRA“ mala zmeniť tak, aby obsahovala opis testov.
(8)
V článku 13 vykonávacieho nariadenia (EÚ) 2021/403 sa stanovuje, že certifikáty zdravia zvierat a vyhlásenia, ktoré sa majú používať na premiestňovanie určitých kategórií suchozemských zvierat a ich určitých zárodočných produktov medzi členskými štátmi, musia v závislosti od druhu a kategórií príslušných produktov zodpovedať jednému zo vzorov stanovených v prílohe I k uvedenému nariadeniu a uvedených v danom článku.
V kapitole 61 uvedenej prílohy sa stanovuje vzor certifikátu zdravia zvierat a vzor vyhlásenia na premiestňovanie psov, mačiek a fretiek medzi členskými štátmi.
Bod II.2.2 uvedeného vzoru certifikátu obsahuje zjavné chyby a vyžaduje si objasnenie.
Preto treba uvedený vzor zodpovedajúcim spôsobom opraviť.
(9)
Príloha I k vykonávaciemu nariadeniu (EÚ) 2021/403 by sa preto mala zodpovedajúcim spôsobom zmeniť a opraviť.
(10)
V článku 14 vykonávacieho nariadenia (EÚ) 2021/403 sa stanovuje, že certifikáty zdravia zvierat a certifikáty zdravia zvierat/úradné certifikáty, ktoré sa majú používať na vstup určitých kategórií kopytníkov do Únie, musia v závislosti od príslušného druhu zodpovedať jednému zo vzorov stanovených v prílohe II k uvedenému nariadeniu a uvedených v danom článku.
V kapitole 4 uvedenej prílohy sa stanovuje vzor certifikátu zdravia zvierat/úradného certifikátu na vstup oviec a kôz do Únie (vzor „OV/CAP-X“).
Body II.2.2 a II.2.11.6 certifikátu zdravia zvierat uvedeného vzoru obsahujú zjavné chyby a vyžadujú si objasnenie.
Preto treba uvedený vzor zodpovedajúcim spôsobom opraviť.
(11)
V článku 15 vykonávacieho nariadenia (EÚ) 2021/403 sa stanovuje, že certifikáty zdravia zvierat a certifikáty zdravia zvierat/úradné certifikáty a vyhlásenia priložené k uvedeným certifikátom, ktoré sa majú používať na vstup určitých kategórií koňovitých do Únie alebo na ich tranzit cez Úniu, musia v závislosti od príslušného premiestňovania zodpovedať jednému zo vzorov stanovených v prílohe II k uvedenému nariadeniu a uvedených v danom článku.
V kapitolách 12 až 15 uvedenej prílohy sa v uvedenom poradí stanovuje vzor certifikátu zdravia zvierat/úradného certifikátu a vzor vyhlásenia na vstup koňovitých, ktoré nie sú určené na zabitie, do Únie (vzor „EQUI-X“), vzor certifikátu zdravia zvierat/úradného certifikátu a vzor vyhlásenia na vstup koňovitých určených na zabitie do Únie (vzor „EQUI-Y“), vzor certifikátu zdravia zvierat a vzor vyhlásenia na tranzit koňovitých, ktoré nie sú určené na zabitie, cez Úniu (vzor „EQUI-TRANSIT-X“) a vzor certifikátu zdravia zvierat a vzor vyhlásenia na tranzit koňovitých určených na zabitie cez Úniu (vzor „EQUI-TRANSIT-Y“).
V súlade s článkom 13 delegovaného nariadenia (EÚ) 2020/692 sa lehota, ktorá môže uplynúť medzi klinickou prehliadkou a odchodom koňovitých iných ako registrovaných koňovitých, pre uvedenú kategóriu zvierat stanovuje na 24 hodín.
V súlade s článkom 3 delegovaného nariadenia (EÚ) 2020/692 musí byť certifikát vydaný v lehote 10 dní pred dátumom príchodu zásielky na hraničnú kontrolnú stanicu; v prípade prepravy po mori sa uvedená lehota môže predĺžiť o dodatočné obdobie zodpovedajúce dĺžke plavby po mori.
Preto treba uvedené vzory zodpovedajúcim spôsobom opraviť.
(12)
Okrem toho sa v kapitole 16 prílohy II k vykonávaciemu nariadeniu (EÚ) 2021/403 uvedenej v článku 15 uvedeného nariadenia stanovuje vzor certifikátu zdravia zvierat a vzor vyhlásenia na opätovný vstup registrovaných koní do Únie na dostihy, súťaže a kultúrne podujatia po dočasnom vývoze na obdobie najviac 30 dní (vzor „EQUIRE-ENTRY-30“), v kapitole 17 uvedenej prílohy stanovuje vzor certifikátu zdravia zvierat a vzor vyhlásenia na opätovný vstup registrovaných koní do Únie na súťaž po dočasnom vývoze na obdobie najviac 90 dní s cieľom zúčastniť sa na jazdeckých podujatiach organizovaných pod záštitou Medzinárodnej jazdeckej federácie (FEI) (vzor „EQUI-RE-ENTRY-90-COMP“) a v kapitole 18 uvedenej prílohy stanovuje vzor certifikátu zdravia zvierat a vzor